पटना@दरभंगा स्टेशन से दिल्ली-आने जाने वाले यात्रियों की संख्या अचानक बढ़ गयी है. यात्रियों की भीड़ को देखते हुए पूर्व मध्य रेल प्रशासन ने दरभंगा व आनंद विहार के बीच स्पेशल ट्रेन चलाने का निर्णय लिया है. इस ट्रेन का किराया भी स्पेशल निर्धारित की गयी है. पूर्व मध्य रेल के सीपीआरओ राजेश कुमार ने बताया कि ट्रेन संख्या 05527 दरभंगा-आनंद विहार स्पेशल पांच व नौ जुलाई को दरभंगा से रात्रि 9:30 बजे खुलेगी. वहीं, ट्रेन संख्या 05528 आनंद विहार-दरभंगा स्पेशल छह व दस जुलाई को आनंद विहार से रात्रि 10:00 बजे खुलेगी.